PT-91M "Pendekar" itu apa sih? Jelaskan dalam bahasa melayu ya

PT-91M "Pendekar" (M - Malaysia) merupakan kereta kebal utama bagi negara Malaysia. Perjanjian perolehan kereta kebal ini dimeterai pada 11 April 2003 dengan firma Bumar Labedy dari Gliwice, Poland. Dibangunkan berasaskan casis kereta kebal utama T-72M1, kereta kebal PT-91M telah menjalani revolusi ektensif oleh firma Bumar Labedy dari Poland untuk memenuhi keperluan strategik peperangan armor di Malaysia dari model asas kereta kebal PT-91. Ia mempunyai bentuk yang lebih rendah, kompak, daya mobiliti yang lebih baik serta berat tempur sekitar 45 tan di lihat sangat bersuaian dengan persekitaran dan bentuk muka bumi di Malaysia. Diberi nama Pendekar semasa sambutan Hari Tentera Darat pada 1 Mac 2008 oleh PTD Jeneral Tan Sri Muhammad Ismail Jamaluddin. Kesemua kereta kebal ini dioperasikan oleh Rejimen 11 KAD, Kor Armor DiRaja, Tentera Darat Malaysia yang berpangkalan di Kem Syed Sirajuddin, Gemas, Negeri Sembilan.